b'\n_START_ARTICLE_\nHeadset\n_START_PARAGRAPH_\nHeadset (headsetti, kuulokemikrofoni, kuulokesetti, sankaluuri) on p\xc3\xa4\xc3\xa4ss\xc3\xa4 pidett\xc3\xa4v\xc3\xa4 laite, jossa on yhdistetty kuulokkeet sek\xc3\xa4 mikrofoni. Headsettej\xc3\xa4 k\xc3\xa4ytt\xc3\xa4v\xc3\xa4t erityisesti lent\xc3\xa4j\xc3\xa4t ja lennonjohtajat radiokommunikaatioissaan, puhelinpalveluty\xc3\xb6ss\xc3\xa4 toimivat toimistoty\xc3\xb6ntekij\xc3\xa4t sek\xc3\xa4 simultaanitulkit. Nykyisin headset on k\xc3\xa4yt\xc3\xb6ss\xc3\xa4 my\xc3\xb6s erilaisissa tietokoneella internetin v\xc3\xa4lityksell\xc3\xa4 pelattavissa verkkopeleiss\xc3\xa4, joissa k\xc3\xa4ytt\xc3\xa4j\xc3\xa4t kommunikoivat toisilleen sek\xc3\xa4 pikaviestimiss\xc3\xa4 ja VoIP puhelimissa. Erityisen k\xc3\xa4tev\xc3\xa4 headset on Internetin v\xc3\xa4lityksell\xc3\xa4 k\xc3\xa4yt\xc3\xa4viss\xc3\xa4 puhelin- tai multimediapalavereissa._NEWLINE_Headsetin johdossa tai rungossa voi olla \xc3\xa4\xc3\xa4nenvoimakkuuden s\xc3\xa4\xc3\xa4din ja mikrofonin mykistyskytkin.\n_START_SECTION_\nLaitteen k\xc3\xa4ytt\xc3\xb6\n_START_PARAGRAPH_\nSankaluuri toimii hyvin yksinkertaisesti. Siin\xc3\xa4 on usein kaksi johtoa (vaaleanvihre\xc3\xa4 ja vaaleanpunainen), jotka kytket\xc3\xa4\xc3\xa4n tietokoneeseen niille tarkoitettuihin liittimiin. Mikrofoniin kantautuva \xc3\xa4\xc3\xa4ni kulkeutuu vaaleanpunaisella liittimell\xc3\xa4 varustetun johdon kautta tietokoneelle. Vaaleanvihre\xc3\xa4st\xc3\xa4 liittimest\xc3\xa4 tietokoneen \xc3\xa4\xc3\xa4net kytkeytyv\xc3\xa4t headsetin stereokuulokkeisiin. Matkapuhelimien headseteiss\xc3\xa4 korvanapit ja mikrofoni ovat usein kiinni toisissaan vain johtojen v\xc3\xa4lityksell\xc3\xa4, ilman sankaa. Joissain kuulokemikrofoneissa on audioliittimien sijaan USB-liitin, jolloin luuri yhdistet\xc3\xa4\xc3\xa4n tietokoneeseen USB-liittimen kautta._NEWLINE_USB-kuulokkeita voidaan k\xc3\xa4ytt\xc3\xa4\xc3\xa4 usein my\xc3\xb6s uusimmissa pelikonsoleissa.'